Danton (film, 1983)
<s>Danton je francusko-poljsko-zapadnonjemački historijski film snimljen u režiji Andrzeja Wajde i premijerno prikazan početkom 1983. godine.</s><s>Predstavlja adaptaciju drame Slučaj Danton poljske književnice Stanislawe Przybyszewske posvećene posljednjim mjesecima životza Georgesa Dantona, jednom od vođa Francuske revolucije.</s><s>Njegov lik u filmu tumači Gerard Depardieu, a radnja prikazuje kako se godine 1794. godine pokušava vratiti u politiku jer je, iako je na početku i sam bio radikal, postao umjerenjak zgrožen krvavom strahovladom koju provodi njegov nekadašnji suborac, prijatelj i istomišljenik Maximilien Robespierre (čiji lik tumači Wojciech Pszoniak).</s>

<s>Iako prikazuje događaje koji su se zbili nepuna dva vijeka ranije, Danton je nakon premijere shvaćen kao alegorija na aktualna zbivanja, prije svega u Wajdinoj rodnoj Poljskoj, gdje su komunističke vlasti krajem 1981. godine bile proglasile ratno stanje u namjeri da skrše antikomunistički pokret oko sindikata Solidarnost.</s><s>Tim je špekulacijama dosta doprinio casting, odnosno Wajdina odluka da Dantona i njegove umjerene pristaše tumače francuski, a Robespierrea i njegove radikalne jakobince poljski glumci; sam je Wajda to intervjuima tumačio tvrdnjom da Danton predstavlja tadašnji Zapad, a Robespierre Istok.</s><s>Sam se film isticao komornom i izuzetno mračnom atmosferom, a nakon premijere je osvojio niz prestižnih nagrada.</s>

<s>Glavne uloge 
 Gérard Depardieu ...</s><s>Georges Danton
 Wojciech Pszoniak ...</s><s>Maximilien Robespierre
 Patrice Chéreau ...</s><s>Camille Desmoulins
 Bogusław Linda ...</s><s>Louis de Saint-Just
 Angela Winkler ...</s><s>Lucile Desmoulins
 Andrzej Seweryn ...</s><s>François Louis Bourdon
 Serge Merlin ...</s><s>Pierre Philippeaux
 Roland Blanche ...</s><s>Jean-François Delacroix
 Jacques Villeret ...</s><s>François Joseph Westermann
 Anne Alvaro ...</s><s>Éléonore Duplay
 Roger Planchon ...</s><s>Antoine Quentin Fouquier-Tinville
 Franciszek Starowieyski ...</s><s>Jacques-Louis David
 Alain Macé ...</s><s>François Héron</s>

<s>Izvori</s>

<s>Vanjske veze
 
 
 1983 review by Vincent Canby at  nytimes.com
Danton: The Worst of Times an essay by Leonard Quart at the Criterion Collection</s>

<s>Francuski filmovi
Poljski filmovi
Zapadnonjemački filmovi
Dramski filmovi
Historijski filmovi
Biografski filmovi
Politički filmovi</s>

